kardosdrur/scandi-wiki huggingface dataset:
Jacob E. Jacobsen

Jacob Edvard V. Jacobsen (født 22. januar 1889 i Klaksvík, død 27. januar 1947) var en færøsk havnefoged og politiker (JF). Han var valgt til kommunalbestyrelsen i Klaksvík 1922–47 og borgmester 1935–38. Derefter var han valgt til Lagtinget fra Norðoyar 1940–43 og 1945–46.

Referencer 

Politikere fra Javnaðarflokkurin
Borgmestre fra Færøerne
Kommunalbestyrelsesmedlemmer fra Færøerne
Personer fra Klaksvik
Lagtingsmedlemmer fra Færøerne
Thomas J. Petersen

Thomas Juul Petersen (født 25. december 1868 på Streymnes, død 11. august 1926) var en færøsk embedsmand og politiker (SB). Han var sysselmand på Eysturoy 1898–1910, og i Norðoyar 1910–26. Han var kommunalbestyrelsesmedlem i Klaksvíkar kommuna 1914–22, og borgmester 1914–20.

Petersen var valgt til Lagtinget fra Eysturoy 1903–1910, og var medstifter af Sambandsflokkurin i 1906.

Han var far til Thorstein Petersen.

Referencer 
 Løgtingið 150 – Hátíðarrit, bind 2 (2002), s. 339. (PDF )

Sysselmænd fra Færøerne
Politikere fra Sambandsflokkurin
Lagtingsmedlemmer fra Færøerne
Borgmestre fra Færøerne
Kommunalbestyrelsesmedlemmer fra Færøerne
Personer fra Strømø
Brobyværk Kro

Brobyværk Kro er en dansk landevejskro beliggende i Brobyværk i Faaborg-Midtfyn Kommune.

Historie 
Kroen kan føres tilbage til midten af 1600-tallet. Her valgte rigsmarsk Anders Bille at oprette våbenfabrikken Brobyværk. I forbindelse med etableringen af våbenværket byggede Bille også Brobyværk Kro.

Den første bygning på grunden blev brugt som spisesal for arbejderne på våbenværket. Bygningen havde et højt spir med en klokke, som man ringede med når medarbejderne skulle gå til og fra arbejdet.

Brobyværk Kro blev kongelig privilegeret landevejskro i 1732, og den originale tilladelse fra kongen eksisterer stadig.

Brobyværk Kro har været ejet af den samme familie siden 1918, hvor familien Jørgensen købte stedet af Brobygård. Jørgensen havde siden 1907 været forpagter af kroen. I 1911 gennemgik kroen en omfattende renovering. I 1988 tilbyggede man 14 værelser.

I februar 2020  købte lokal gartner, Claus Feldborg kroen.

Eksterne kilder/henvisninger 

 Højgaard, Steen (31. maj 2012). "En kro med historie".  Fyens Stiftstidende (fyens.dk)

Kroer i Danmark
Bygninger, konstruktioner og anlæg i Faaborg-Midtfyn Kommune
Ferdinand de Marsin

Ferdinand, comte de Marsin (eller Marchin) (10. februar 1656 – 9. september 1706) var en fransk general og diplomat, som var marskal af Frankrig.

Biografi 
Han blev født i Liège som søn af John Gaspar Ferdinand de Marchin, Comte de Granville og Marie de Balzac d'Entragues.

Marsin gjorde tjeneste i Flandern, og blev såret i slaget ved Fleurus (1690). Han deltog i slaget ved Neerwinden og belejringen af Charleroi.

I 1701–1702 var han fransk ambassadør i Spanien.

I den spanske arvefølgekrig var han til stede i slaget ved Luzzaca. Han blev marskal i 1703, efter slaget ved Speyerbach. 

I 1704 blev han besejret i slaget ved Blenheim sammen med Tallard, og blev dødeligt såret i slaget ved Torino. Som fange i samme by døde han nogle få dage senere.

Kilder 
 Biography of Ferdinand comte de Marchin 

Marskaller af Frankrig
Personer fra Liège
Robert Alexander Hillingford

Robert Alexander Hillingford (28. januar 1828 – 1904) var en engelsk maler. Han specialiserede sig i historiske malerier, ofte slagscener.

Biografi 
Han blev født i London i 1828 og studerede på Kunstakademie Düsseldorf i fem år fra 1841. Han forbindes med Düsseldorf-skolen. Han rejste derfra til München, Rom, Firenze og Napoli, hvor han giftede sig og arbejdede i flere år. Han malede folkelivet i Italien. Et maleri fra denne periode med titlen The Last Evening of the Carnival blev udstillet i St. Petersborg i 1859. Han vendte tilbage til London i 1864, og udstillede første gang på Royal Academy i 1866. Det var på dette tidspunkt, at han begyndte at male historiske malerier, især af Napoleonskrigene. Han udstillede regelmæssigt på Royal Academy, British Institution og på andre gallerier. Selv om han var tiltrukket af kostumestykker som An incident in the early life of Louis XIV og During the wanderings of Charles Edward Stuart, malede han også samtidige militære scenerier, herunder hans maleri fra 1901 South Africa, 1901 - The Dawn of Peace.

Hans malerier kommer ofte på auktion og findes vidt omkring.

Billeder 
 The Duchess of Richmond's Ball (1870'erne – Goodwood House)
 Yet Still a King (1888 – Kelvingrove Art Gallery and Museum)
 Hurry up the Guns: Wellington driving the French out of Spain and into France (Queen's Royal Lancers)
 The Escape of Joseph Bonaparte, King of Spain with British troopers charging (Queen's Royal Lancers)
 Surrender: The capture of General Lefebre Desnouettes at the Ford of the Elsa at Benavente, 1809, by Pte. Luke Guisdall, 10th Hussars (Royal Hussars)
 The Duke of Marlborough saving the day at Ramillies (Queen's Royal Lancers)
 Ramillies, 23 May 1706: capture of the standards and kettledrums by the Queen's Regiment of Horse (Royal Dragoon Guards)
 The Defence of Hougoumont
 After Waterloo: The English Army halting upon what had been the French position... (1889 – Institute of Directors)
 Napoleon's peril at Brienne-le-Chateau (1891)
 The Morning of Waterloo (1896)

 Summoned to Waterloo: Brussels, dawn of June 16, 1815 (1898)
 Battle of Balaclava, Charge of the Light Brigade (1899)
 Sebastopol: the attack on the Redan (1899)
 Death of Sir Richard Granville, captain of the Revenge, on board the Spanish Flagship San Pablo after the Battle of Flores (1899 – Victoria Art Gallery, Bath)
 Charge of the Light Brigade (1899)
 The Scots Greys among the French Guns at Waterloo (1899 – Royal Scots Dragoon Guards)
 A critical moment at Quatre Bras (1900)
 The flight of the French through the town of Vittoria: Peninsular War (1900)
 South Africa, 1901: The Dawn of Peace. (1901)
 George II at Dettingen (1902)

Henvisninger

Kilder 
 
 
 Robert Hillingford at military-prints.com

Yderligere læsning 
 Harrington, Peter. (1993). British Artists and War: The Face of Battle in Paintings and Prints, 1700-1914. London: Greenhill. 
 Roe, F. Gordon, "The Hillingford Sage", Connoisseur, Vol. 190, No. 763, September 1975, pp. 50–55.

Kunstnere fra England
Personer fra London
Traben-Trarbach

Traben-Trarbach er en lille by midt i Moseldalen i delstaten Rheinland-Pfalz i Tyskland. Byen er en af Tysklands mange dobbeltbyer, og har været forenet med en bro over Mosel siden 1898. Med omkringliggende områder har byen noget over 6.000 indbyggere.

Efter bybrande i Trarbach i 1858 og i Traben i 1879 er byen genopbygget i jugendstil. Borgruinerne efter borgen Grevensburg bygget i 1350 ligger over Trarbach. Byen har været et centrum for vinhandel i Midt-Mosel, og er en rig by.

Lufthavnen Frankfurt-Hahn ligger lige øst for Traben-Trarbach.

Eksterne kilder 
 Byen Traben-Trarbachs hjemmeside

Byer i Rheinland-Pfalz
Femmøller Strand

Femmøller Strand er en landsby beliggende i Mols Bjerge ved Ebeltoft Vig i Ebeltoft-Dråby-Handrup Sogn, Syddjurs Kommune. Den blev grundlagt af arkitekt og byplanlægger Egil Fischer.

Historie 
Stedet er den første planlagte ferieby og sommerhusområde i Danmark. Området første bygning blev Molskroen, som i dag er Femmøller Strands mest markante bygning.

Eksterne henvisninger 

 Egil Fischers Haveby  på molsportalen.dk
 Egil Fischers ferieby  på Syddjurs Kommunes webside
 Privat webside om Femmøller Strand  - femmoller-strand.dk

Lokaliteter i Syddjurs Kommune
Etableret i 1923
Dupuytrens kontraktur

Dupuytrens kontraktur eller kuskefingre er en arvelig sygdom i bindevævet som fører til fortykninger, knuder og sammentrækninger af senerne i håndfladene og gør det umulig at strække hænderne og fingerne ud. Oftest rammes ring- og lillefingeren, som bliver fastlåst i en krum stilling. Sygdommen skyldes unormal opsamling af kollagen i bindevævet.

Dupuytrens kontraktur er mest udbredt i Norden. I Sverige, hvor sygdommen også kaldes vikingasyge, regner man med at otte procent af befolkningen har den. Dupuytrens kontraktur forekommer oftere hos mænd end kvinder.

Traditionelt er tilstanden blevet behandlet med kirurgi. En nyere metode er indsprøjtning af et enzym som opløser og gør bindevævet så blødt at patienten kan bøje fingerne.

Sygdommen er opkaldt efter den franske læge Guillaume Dupuytren som i 1831 beskrev en kirurgisk operation der kan helbrede tilstanden.

Kendte personer med Dupuytrens kontraktur 
 Bill Frindall, som fik amputeret en finger.
 John Podesta
 Margaret Thatcher
 Michael Parks
 Misha Dichter
 Prins Joachim
 Ronald Reagan
 Bill Nighy

Referencer

Eksterne henvisninger 
 Norsk helseinformatikk om Dupuytrens kontraktur 

Bevægeapparatets sygdomme
Femmøller

Femmøller er en bebyggelse beliggende cirka otte kilometer nordvest for Ebeltoft i Agri Sogn, Syddjurs Kommune. Femmøller er en del af Nationalpark Mols Bjerge. Indtil 1790 hed området Essendrup.

Historie 
Området er opkaldt efter de fem møller, Overmølle, Kjerris Mølle, Glads Mølle, Skovmøllen og Ravns Mølle som alle var placeret ved Mølleåen. Ravns Mølle nedbrændte i 1688, mens de fire andre stadigvæk består. 1909 blev det Danmarks første centrum for turister, da et af landets første badehoteller (nu Femmøller Efterskole) blev opført her.

Fra Femmøller kan man følge Den Italienske Sti ind i Mols Bjerge. Slugten i Femmøller bliver til en bred dal der går ned til vandet ved Ebeltoft Vig og Femmøller Strand.

Eksterne henvisninger 
 Femmøller  på Den Store Danske
 Femmøller på visitdjursland.com

Lokaliteter i Syddjurs Kommune
Robert Jean Antoine de Franquetot de Coigny

Robert Jean Antoine de Franquetot de Coigny (1652 – 10. august 1704) var en fransk general.

Han var søn af Jean Antoine de Franquetot, Comte de Franquetot, søn døde den 2. juli 1652 i slaget ved Faubourg Saint Antoine.

Hans ejendom ved Coigny blev ophøjet til et grevskab af  Kong Ludvig 14. som en anerkendelse af hans fars indsats. Comte de Coigny blev musketer i 1667. Han blev guvernør af Caen i 1680. Han blev udnævnt til generalløjtnant i Ludvig 14. arméer i 1693, og generaldirektør for kavaleriet i 1694. Han døde ved Kœnigsmacker i Alsace i august 1704.

Han blev begravet i kirken i Coigny.

Robert Jean Antoine havde giftet sig med Marie-Françoise de Matignon (3. august 1648 – 11. oktober 1719) den 5. oktober 1668. De fik tre børn: François, Henri og Madeleine. Han blev efterfulgt som Comte de Coigny af sin søn François de Franquetot de Coigny (1670–1759), som blev marskal af Frankrig.

Henvisninger 

Grever fra Frankrig
Femmøller Efterskole

Femmøller Efterskole er en moderne efterskole beliggende i Femmøller, ved Ebeltoft i Syddjurs Kommune. Efterskolen tilbyder linjefag i eSport, design: tegning & tekstil, styling: frisør, kosmetolog & makeup artist, performance: emusik, rytmisk musik & teater. Efterskolen har plads til 92 elever i 9. - , 10. klasse eller på den prøvefri Projekt 10 klasse.

Vandrestien Den Italienske Sti i Nationalpark Mols Bjerge begynder umiddelbart overfor skolen. Her er det ligeledes muligt at starte på tre af de fire etaper, som udgør Mols Bjerge-stien.

Historie 
Skolen blev stiftet 21. oktober 1984 som en uafhængig selvejende undervisningsinstitution. Skolen flyttede ind i det store badehotel i Femmøller, som blev opført i 1909 som et af landets første. Efterskolen modtog elever første gang i sommeren 1986. Skolens fokusområder er styling, e-musik, musik, teater, design, sociale medier og e-sport.

Referencer

Eksterne henvisninger 
 Femmøller Efterskoles officielle webside 

Efterskoler
Bygninger, konstruktioner og anlæg i Syddjurs Kommune
Etableret i 1984
Ovesholm slot

Ovesholm slot er et svensk slot i Träne sogn i Kristianstad kommune i Skåne. Det ligger ved Ovesholm-søen, to kilometer vest for landsbyen Ovesholm. Det ejes af familien Hamilton, og hverken slot eller haven i engelsk stil har offentlig adgang.

Historie 
Ovesholm slot hed fra begyndelsen Träne. Dets første kendte ejer, Åke Ugerup, kaldte det Åkesholm i 1580. Ove Urup angives i 1620 at have flyttet til nordenden af den lille sø, ved hvis vestre side den nuværende hovedbygning ligger. Det er ham, det nuværende slot er opkaldt efter. 

Efter Ebbe Christoffersen Ulfeldts død blev Ovesholm skilt ud fra Araslöv og tilfaldt datteren Sofia Maria, som var gift med oberstløjtnant Johan Ridderschantz. Deres datter testamenterede i 1774 slottet til sin svigersøn, major Henning Reinhold Wrangel. Dennes søn, landshøvding Carl Adam Wrangel af Adinal, lod beboelsesbygningen opføre 1792-1804. Han samlede et betydeligt bibliotek samt maleri- og skulptursamling på Ovesholm. Desuden findes der en mængde møbler og andre genstande, som havde tilhørt kong Christian 4. og stammer fra hans svigersøn, Corfitz Ulfeldt på slottet. 

Fra Wrangels søn, Henning Gustaf, tilfaldt slottet efter en langvarig arvestrid grev Axel Hugo Raoul Hamilton (1787-1875). Han lod opføre en tilbygning i 1857. Slottet er forblevet i slægtens besiddelse og ejes i dag af grev Raoul Hamilton.

Noter

Eksterne henvisninger 
 Officiel hjemmeside
 

Slotte i Skåne
Rakle

En rakle er en kompakt blomsterstand af reducerede og enkønnede blomster (se f.eks. almindelig hassel). Rakle kaldes en klase eller et aks med særkønnede, nøgne eller med meget lille, enkelt bloster udstyrede blomster.

Pilens rakler kaldes gæslinger, fordi de ligner små dunede fugleunger.

Referencer 

Botanik
The Story (Runrig-album)

The Story er det fjortende og hidtil seneste album fra den skotske keltiske rockband Runrig. Det blev udgivet d. 29. januar 2016 på Ridge Records. Albummet er af særlig vigtighed, da det er gruppens sidste studiealbum. Førstesinglen har også titlen "The Story", blev udgivet i november 2015. For at promovere albummet udførte Runrig en stor turné i Storbritannien og Europa, inklusive en sommerkoncert på Edinburgh Castle samt som hovednavn på den 21. HebCelt Festival på Isle of Lewis.

Spor

Hitlister

Referencer

Eksterne henvisninger 
 Runrig - The Story på Discogs

Runrig-album
Album fra 2016
UCI World Tour 2016

UCI World Tour 2016 var den sjette udgave af UCI World Tour. Den indeholdte 27 endags- og etapeløb i Europa, Australien og Canada. Sammenlignet med 2015, var Polen Rundt flyttet fra august til juli, og Eneco Tour fra august til september.

Løb

Hold

UCI World Team 
Holdene som er registreret som World Team har ret og pligt til at deltage i alle World Tour-løb. 18 hold fik tildelt World Team-licens for 2016-sæsonen. Alle som havde World Team-licens i 2015 fik fornyet licens. Derudover blev Team Dimension Data for Qhubeka (tidl. MTN-Qhubeka) opgraderet fra professionelt kontinentalhold.

UCI Professionelle kontinentalhold 
Udover World Teams kan arrangørerne invitere (almindeligvis 2-8) professionelle kontinentalhold.

Rangering

Pointberegning 
Der gives point for samlede placering og placering på enkeltetaper. Holdenes og nationernes rangering er baseret på pointene på deres fem bedste ryttere. Kun ryttere på World Tour-niveau kan tage point. Nationsranglisten udgør grundlag for udregning af hvor mange ryttere hvert land kan stille til start i VM i landevejscykling.

Individuelt 

Ryttere med lige pointsum rangeres først efter antal sejre i World Tour-løb, derefter antal andenpladser, tredjepladser, osv.

Nationer

Hold

Referencer

Eksterne henvisninger 
www.uciworldtour.com
AllMovie

AllMovie (tidligere All Movie Guide) er en online guideservice med information om film, fjernsynsprogrammer og skuespillere. Siden 2013 har AllMovie.com og AllMovie-brandet været ejet af All Media Network.

Historie 
AllMovie blev grundlagt af populærkultur-arkivaren Michael Erlewine, der også har grundlagt musiksiden AllMusic og spilsiden AllGame.

AllMovie-databasen havde licens til titusindvis af distributører og forhandlere til hjemmesider og kiosker. AllMovie-databasen er omfattende og indeholder grundlæggende information om film og tv-programmer inklusive medvirkende, produktions-credits, referater af handlingen, professionelle anmeldelser, biografier, links til andre relevante sider osv.

AllMovies data bliver tilgået via hjemmesiden AllMovie.com. Den er også tilgængelig via AMG LASSO-mediegenkendelser, som automatisk kan genkende DVD'er.

I slutningen af 2007 købte Macrovision (nu Rovi Corporation) All Media Guide for $72 millioner.

All Media Guide har også AllMusic.com, AllMovie.com og AllGame.com, som blev solgt af Rovi i august 2013 til All Media Network, LLC. Køberne inkluderede også de oprindelige grundlæggere af SideReel og Mike Ackrell, der er investor i Ackrell Capital.

All Media Networks kontorer ligger i San Francisco, Californien, og Ann Arbor i Michigan, USA.

Se også 
 AllMusic
 AllGame
 SideReel
 All Media Network

Referencer

Eksterne henvisninger 
 

Filmtjenester
Onlineencyklopædier
Etableret i 2011
Stortinget Station

Stortinget Station (Stortinget stasjon) er en metrostation i Fellestunnelen på T-banen i Oslo. Stationen ligger under Egertorget bag Norges parlament, Stortinget.

Stortinget blev åbnet som Sentrum Station i 1977 og fungerede da som endestation for de østlige T-baner. På grund af vandskader måtte stationen imidlertid lukkes i 1983 for reparation. Den genåbnede som Stortinget i 1987 og var samtidig blevet ændret til overgangsstation mellem de østlige og vestlige T-baner, der begge fik endestation her. De vestlige T-baner endte i blindspor midt på stationen, mens de østlige vendte i en stor sløjfe rundt om den. Årsagen til at man ikke forbandt de to systemer umiddelbart var, at de østlige T-baner benyttede strømskinne, mens de vestlige benyttede køreledninger, så togene kunne ikke køre igennem.

I 1992 blev Sognsvannsbanen som den første af de vestlige T-baner omstillet til drift med strømskinne og kunne derved forbindes med Lambertseterbanen i øst. Efter nogle år med yderligere ombygninger i vest og indsættelse af tosystemstog blev der etablere gennemgående drift på alle linjer.

I dag benytter de fleste tog de to perroner i midten, der tidligere blev benyttet af de vestlige T-baner. På hver side af disse ligger en perron ved sløjfen, hvor de østlige T-baner tidligere vendte. Sløjfe og perroner bruges stadig af nogle tog, der kommer fra øst og har endestation på Stortinget. Ved at benytte sløjfen kan de skifte køreretning uden at komme i vejen for gennemgående tog.

Eksterne henvisninger 

T-banestationer i Oslo
Etableret i 1977
Jernbanetorget Station

Jernbanetorget Station (Jernbanetorget stasjon) er en metrostation i Fellestunnelen på T-banen i Oslo. Stationen blev oprettet i 1966 som endestation for de nye østlige T-baner og fungerede sådan til etableringen af Stortinget i 1977. Stationen er udsmykket af Odd Tandberg.

Stationen betjenes af alle fem T-banelinjer. Desuden stopper alle byens seks sporvognslinjer og flere buslinjer oppe ved selve Jernbanetorget. Derudover ligger stationen i tilslutning til Oslo Centralstation, hvorfra der er tog til og fra en række steder i Norge.

Stationen har fire udgange. Den sydøstlige giver adgang til Centralstationen og den nordlige del af Jernbanetorget. Den nordøstlige ligger nord for Biskop Gunnerus' gate i kvarteret Vaterland ved indkøbscentret Oslo City. Den nordvestlige ligger nord for Biskop Gunnerus' gate ved Hotel Royal Christiania. Den sydvestlige ligger syd for Biskop Gunnerus' gate ved Europarådets plass.

Eksterne henvisninger

Noter 

T-banestationer i Oslo
Etableret i 1966
Grønland Station

Grønland Station (Grønland stasjon) er en metrostation i Fellestunnelen på T-banen i Oslo. Stationen ligger i kvarteret Grønland i bydelen Gamle Oslo. Overfor stationen ligger Oslo bussterminal, der betjenes af mange regionale busser og fjernbusser.

Stationen blev bygget i 1960’erne med et indkøbscenter som en del af stationsområdet. Her lå blandt andet byens første fødevarebutik med længe åbent. Grønland er en af de mindre stationer i Fellestunnelen. Selvom den ligger nær Oslos centrum er området hovedsageligt et boligkvarter.

8. september 2009 offentliggjorde Aftenposten, at Jernbaneverket havde skitseret planer for en ny Oslotunnel. I disse planer blev det blandt andet foreslået at etablere en egen underjordisk station kun for lokaltog under Galleri Oslo og en etage under Grønland Station. Hvis disse planer bliver gennemført, bliver Grønland overgangsstation mellem lokaltog og de østlige T-baner, og antallet af passagerer på stationen kan stige betragteligt.

Noter 

T-banestationer i Oslo
Etableret i 1966
Michael Haslund-Christensen

Michael Haslund-Christensen (født i 1965 i København). Er uddannet fra Den Danske Filmskoles producerlinje i 1993. Har arbejdet med film siden 1984, og debuterede som instruktør og producer i 1988 med “I Nansens fodspor over Indlandsisen”. Efter Filmskolen producerede han spillefilmene “Krystalbarnet” og “Ørnens Øje” for Metronome Productions i København. I 1996 etablerede han Haslund Film som siden har specialiseret sig i at producere dokumentarfilm ved at sammensætte talenter med nationale som internationale investorer og partnere. Af forskellige årsager har fokuseringen primært være fortællinger fra Arktis og centralasien bl.a. "The Prize of the Pole", "Ekspeditionen til verdens ende" samt "The wild east - portræt af en storbynomade" som han også instruerede. 

Fra august 2005 til august 2010 arbejdede Michael Haslund som dokumentarfilms konsulent på Det Danske Filminstitut, hvor omkring 20 titler blev realiseret årligt. Blandt de internationale film var bl.a.: "Armadillo" instrueret af Janus Metz, "The Good Life" instrueret af Eva Mulvad, "Tankograd" af Boris Bertram, "Complaint Choirs" instrueret af Ada Bligaard Søby, "Kamæleonernes strand" og "Ishavets kæmpe" (Wild live) instrueret af Adam Schmedes, "Shaman" (Animation) instrueret af Luc Perez, "Cities on Speed" – Shanghai / Mumbai / Cairo / Bogota instrueret af Frank Møller, Nielsson/Jakobi, Krogh & Dalsgaard, "Fra Thailand til Thy" & "Fra Thy til Thailand" instrueret af Janus Metz, "69 instrueret af Nikolaj Viborg, "Mechanical Love" og "Free the Mind" instrueret af Phie Ambo, "Love Addicts" af Pernille Rose Grønkjær, "Præsidenten" instrueret af Christoffer Guldbrandsen, "Milosevic on Trial" instrueret af Michael Christoffersen.

Siden august 2010 genetablerede Michael Haslund aktiviterne i Haslund Film med fokus på at producere og distribuere både nationale som internationale film. Siden 2010 har Haslund produceret og været med forfatter og distributør af dokumentarfilmen "Ekspeditionen til verdens ende" (2013), samt producer på "Guldkysten" (2015), der var hans debut som uafhængig spillefilmsproducent. 

Michael Haslund-Christensen blev i november 2013 udnævnt til honorær konsul for Mongoliet til Danmark.

Eksterne henvisninger 
 

Filmproducere fra Danmark
Filminstruktører fra Danmark
Forward in Reverse

Forward in Reverse er det tredje studiealbum af den danske rockgruppe Dizzy Mizz Lizzy. Albummet udkom den 13. april 2016 i Japan, og den 29. april 2016 i Danmark på Columbia Records. Det er Dizzy Mizz Lizzys første studiealbum i 20 år, siden Rotator (1996). Albummet er produceret af Jacob Hansen, og co-produceret af Tim Christensen og Nick Foss.

Forward in Reverse debuterede på førstepladsen af hitlisten. Albummet modtog i november 2017 platin for 20.000 solgte eksemplarer.

Spor

Japansk udgave

Medvirkende 
 Tim Christensen – guitar, vokal, co-producer, mellotron
 Martin Nielsen – bas
 Søren Friis – trommer
 Dizzy Mizz Lizzy – arrangement
 Marcus Winther-John – lyrics consultancy
 Jacob Hansen – producer, indspilning, mixer
 Nick Foss – co-producer
 Rune Nissen-Petersen – yderligere indspilning
 Søren Mikkelsen – yderligere indspilning ("Made to Believe")
 Svante Forsbäck – mastering
 Rune Olesen – percussion

Hitlister

Ugentelige hitlister

Årslister

Kilder 

Album fra 2016
Dizzy Mizz Lizzy-album